wickkiey/tamil-wikipedia-markdown huggingface dataset:
# குன்றத்தூர்


**குன்றத்தூர்** (ஆங்கிலம்:**Kundrathur**), இந்தியாவின், தமிழ்நாடு மாநிலத்தில் சென்னையின் புறநகர்ப் பகுதிகளில் ஒன்றாகும். இது செங்கல்பட்டு மாவட்டத்தில் உள்ள குன்றத்தூர் வட்டத்தில் இருக்கும் ஒரு நகராட்சி ஆகும். 12 செப்டம்பர் 2021 அன்று இப்பேரூராட்சி நகராட்சியாக தரம் உயர்த்தப்பட்டது.  

குன்றத்தூர் வட்டத்தின் வட்டாட்சியர் அலுவலகம் மற்றும் குன்றத்தூர் ஊராட்சி ஒன்றியத்தின், வட்டார வளர்ச்சி அலுவலகம் குன்றத்தூரில் இயங்குகிறது. இது சென்னை பெருநகர் பகுதியின் ஒரு அங்கம் ஆகும்.  

குன்றத்தூர் நகராட்சி சென்னை பெருநகர வளர்ச்சிக் குழும எல்லைக்குட்பட்ட வளர்ந்து வரும் பகுதியாகும். பெரியபுராணம் எனும் நூலை இயற்றிய சேக்கிழார் பிறந்த ஊராகும். இவ்வூரின் குன்றில் அமைந்துள்ள முருகன் கோயில் மிகவும் புகழ் பெற்றது. இங்குள்ள திருநாகேஸ்வர திருக்கோயில், சென்னையை சுற்றியுள்ள நவக்கிரகத் தலங்களுள் ஒன்றாகும். குன்றத்தூரை ஒட்டி சென்னை மாநகர வெளிவட்ட சிறப்பு புறவழிச் சாலையான வண்டலூர் - மீஞ்சூர் சாலை அமைந்துள்ளது.  

## அமைவிடம்
குன்றத்தூர், காஞ்சிபுரத்திலிருந்து 50 கி.மீ தொலைவில் உள்ளது. இதனருகே அமைந்த தொடருந்து நிலையம் 9 கி.மீ தொலைவில் உள்ள பல்லாவரம் தொடருந்து நிலையம் ஆகும். இதன் வடக்கே போரூர் 9.5 கி.மீ; தெற்கே தாம்பரம் 10 கி.மீ தொலைவில் உள்ளது.  

## நகராட்சியின் அமைப்பு
9 ச.கி.மீ. பரப்பும், 30 நகராட்சி மன்ற உறுப்பினர்களையும் கொண்ட இந்த நகராட்சி, திருப்பெரும்புதூர் சட்டமன்றத் தொகுதி மற்றும் திருப்பெரும்புதூர் மக்களவைத் தொகுதிக்கு உட்பட்டதாகும். 2011-ஆம் ஆண்டு மக்கள் தொகை கணக்கெடுப்பின்படி இந்த நகராட்சி 54,986 மக்கள்தொகை கொண்டது.  

## கோவில்கள்
- குன்றத்தூர் முருகன் கோயில்
# குன்னத்தூர் (திருப்பூர்)

::(கேரளத்தில் உள்ள ஊரைப் பற்றி அறிய, குன்னத்தூர் ஊராட்சி என்னும் கட்டுரையைப் பார்க்கவும்).  

**குன்னத்தூர்** (ஆங்கிலம்:Kunnathur), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், ஊத்துக்குளி வட்டத்தில் இருக்கும் ஒரு பேரூராட்சி ஆகும். இந்த ஊர் கருப்பட்டிக்கு பெயர்பெற்றது.  

## அமைவிடம்
குன்னத்தூர் பேரூராட்சியிலிருந்து திருப்பூர் 22. கி.மீ.; பெருந்துறை 20 கி.மீ.; கோபிச்செட்டிப்பாளையம் 24 கி.மீ., தொலைவில் உள்ளது.  
## பேரூராட்சியின் அமைப்பு
7.12 ச.கி.மீ. பரப்பும், 15 பேரூராட்சி மன்ற உறுப்பினர்களையும், 32 தெருக்களையும் கொண்ட இப்பேரூராட்சி பெருந்துறை (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,588 வீடுகளும், 8,774 மக்கள்தொகையும் கொண்டது.  

## கோயில்கள்
குன்னத்தூரின் லட்சுமிநாராயணர் கோயில் பன்னிரண்டாம் நூற்றாண்டில் சேரர்களால் கட்டப்பட்டது. மேலும் புகழ்மிகு வழிபாட்டுத்தலங்களான அகிலாண்டேஸ்வரி அம்மன் கோயில், அரண்மனை மாரியம்மன் கோயில், சிவன் கோயில், பொங்காளியம்மன் கோயில் ஆகியன உள்ளன. பொங்காளியம்மன் கோயில் 32 கிராம மக்களும் வந்து சேர்ந்து வழிபடும் இடம். இக்கோயிலின் தேர் திருவிழா மிக பிரசித்தம் உடையது. மாகாளி அம்மன் கோயில், சங்குமாரியம்மன் கோயில் ஆகியனவும் உள்ளன.அது மட்டுமில்லாமல் தமிழ்நாட்டின் 5 வது ஸ்ரீ ராஜராஜேஸ்வரி அம்மன் ஆலயம் குன்னத்தூரில் இருந்து 1 கிலோமீட்டர் தொலைவில் ஆதியூர் எனும் ஊரில் உள்ளது. இங்குக்குள்ள அணைத்து சிற்பங்களும் ஒரே கல்லினால் ஆனவை. இது குன்னத்தூருக்கு மேலும் பெருமை யாகும்.  

## மருத்துவமனைகள்
- குன்னத்தூர் அரசு மருத்துவமனை
- தனியார் மருத்துவமனைகள்
எந்த நேரத்திலும் மருத்துவம் பார்க்க இயலும்.  

## கல்விக்கூடங்கள்
அரசு தொடக்கப் பள்ளி 8-ஆம் வகுப்பு வரையும், அரசு மகளிர் மேல்நிலை பள்ளி 6 முதல் 12 வரை பெண்களுக்காக மட்டும், கருப்பண்ண நாடார் பள்ளி 6 முதல் 10 வரை இருபாலருக்கும், சரஸ்வதி கல்வி நிலையம் (தமிழ்,ஆங்கில வழி கல்வியகம்), கொங்கு மெட்ரிக் மேல்நிலைப் பள்ளி போன்ற கல்விக்கூடங்கள் அமைந்துள்ளன. அரை மணி நேர பயணத்தில் பல பொறியியல் கல்லூரிகளும், கலைக்கல்லூரிகளும் உள்ளன.  

## பொருளாதாரம்
குன்னத்தூரில் ஸ்டேட் வங்கி, இந்தியன் ஓவர்சீஸ் வங்கி, கூட்டுறவு வங்கி, தமிழ்நாடு மெர்க்கண்டெய்ல் வங்கி ஆகியன அமைந்துள்ளன.  

## போக்குவரத்து
கோபிசெட்டிபாளையத்தில் இருந்து கோவை வழி பேருந்துகள் அனைத்தும் குன்னத்தூர் வழியாக செல்கின்றன. மேலும் திருப்பூரில் இருந்து ஈரோடு செல்லும் பேருந்துகள் அனைத்தும் குன்னத்தூர் வழியே செல்கின்றன. அரைமணி நேரத்திற்கு ஒரு முறை பேருந்து வசது உண்டு. மேலும் பத்துநிமிட பயணத்தில் பெருமாநல்லூர், செங்கப்பள்ளி ,ஊத்துக்குளி செல்லலாம். அங்கு சேலம், நாமக்கல், ஈரோடு, கோவை ஆகிய ஊர்களுக்கு பேருந்துகள் கிடைக்கின்றன. அவசர தேவைகளுக்கு மகிழுந்து, ஆட்டோ வசதிகளும் உண்டு.  

## ஆதாரங்கள்
# குறிச்சி



**குறிச்சி** (ஆங்கிலம்:Kurichi), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தின் கோவை தெற்கு வடடத்தில் கோயம்புத்தூர் மாநகராட்சிக்கு அருகில் உள்ள நகராட்சி ஆகும். குறிச்சி நகராட்சி 21 வார்டுகள் கொண்டது. 2004-இல் குறிச்சி நகராட்சியாக தரம் உயர்த்தப்பட்டது. 2011 தமிழ்நாடு சட்டமன்றத் தேர்தலுக்கு குறிச்சி நகராட்சியை கோயம்புத்தூர் மாநகராட்சியுடன் இணைக்கப்பட்டது.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 1,23,667 மக்கள் இங்கு வசிக்கின்றார்கள். இவர்களில் 61,815 ஆண்கள், பெண்கள் 61,852 ஆவார்கள். குறிச்சி நகராட்சியின் சராசரி கல்வியறிவு 89.93%ஆகும். இதில் ஆண்களின் கல்வியறிவு 93.82%, பெண்களின் கல்வியறிவு 86.05% ஆகும். குறிச்சி மக்கள் தொகையில் ஆறு வயதுக்குட்பட்டோர் 12,987 ஆவார்கள். பாலின விகிதம் 1000 ஆயிரம் ஆண்களுக்கு 1001 பெண்கள் வீதம் உள்ளனர். மக்கள்தொகையில் இந்துக்கள் 85,291 (68.97%), இசுலாமியர் 24,276 (19.63%), கிறித்தவர் 13,462 (10.89%), மற்றவர்கள் 0.51% ஆக உள்ளனர்.
# குறிஞ்சிப்பாடி


**குறிஞ்சிப்பாடி** (ஆங்கிலம்:**Kurinjipadi**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள குறிஞ்சிப்பாடி வட்டத்தில் இருக்கும் ஒரு சிறப்பு நிலை பேரூராட்சி மற்றும் பட்டணம் ஆகும். குறிஞ்சிப்பாடி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.  

இது கடலூர்-திருச்சி கடலூர்-சேலம் செல்லும் தேசிய நெடுஞ்சாலையில் பசுமை நிறைந்த வயல்கள் சூழ்ந்த இடத்தில் அமைந்துள்ளது. இதன் அருகில் சிதம்பரம், கடலூர், விருத்தாசலம், பண்ருட்டி, நெய்வேலி நகரியம் மற்றும் பாண்டிச்சேரி நகரங்கள் உள்ளன. குறிஞ்சிப்பாடியின் முக்கியத் தொழிலாக கைத்தறி லுங்கிகள், மணிலா உற்பத்தி & மளிகை மொத்த வியாபாரம் உள்ளது  

## அமைவிடம்
குறிஞ்சிபாடி நகருக்கு கிழக்கில் கடலூர் 32 கி.மீ.; மேற்கில் விருத்தாசலம் 31 கி.மீ.; வடக்கில் பண்ருட்டி 32 கி.மீ.; தெற்கில் சேத்தியாத்தோப்பு 19 கி.மீ. வடமேற்கு நெய்வேலி 15 கி.மீ.தொலைவில் உள்ளது.  

## பேரூராட்சியின் அமைப்பு
13.95 ச.கி.மீ. பரப்பும் , 18 பேரூராட்சி மன்ற உறுப்பினர்களையும், 156 தெருக்களையும் கொண்ட இப்பேரூராட்சி தமிழ்நாட்டின் பெரிய பேரூராட்சிகளில் ஒன்றுகுறிஞ்சிப்பாடி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2023-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 8509 வீடுகளும், 37000 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 81.5% மற்றும் பாலின விகிதம் 1,000 ஆண்களுக்கு, 995 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 4,206 மற்றும் 183 ஆகவுள்ளனர்.
# குத்தாலம்


**குத்தாலம்** (ஆங்கிலம்:Kuthalam), இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில் உள்ள குத்தாலம் வட்டம் மற்றும் குத்தாலம் ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும். குத்தாலம் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  

இது மயிலாடுதுறையிலிருந்து கும்பகோணம் செல்லும் சாலையில் அமைந்துள்ளது மயிலாடுதுறையிலிருந்து சுமார் 12 கிலோ மீட்டர் தொலைவில் அமைந்துள்ளது.  

:தேவாரத் திருத்தலங்களில் ஒன்றான திருத்துருத்தி என்னும் ஊரே குத்தாலம் என்னும் பெயரைப் பெற்றுள்ளது. துருத்தி என்பது ஆறு பிரியுமிடத்தில் துருத்திகொண்டிருக்கும் ஊர். திருமணஞ்சேரி கோவில் இந்த ஊரின் வெகு அருகில் அமைந்துள்ளது.  

## அமைவிடம்
மயிலாடுதுறை - கும்பகோணம் செல்லும் சாலையில், மயிலாடுதுறையிலிருந்து 12 கி.மீ., கும்பகோணத்திலிருந்து 25 கி.மீ. தொலைவிலும் குத்தாலம் பேரூராட்சி உள்ளது.  

## பேரூராட்சியின் அமைப்பு
6.60 சகி.மீ. பரப்பும், 15 வார்டுகளும், 120 தெருக்களும் கொண்ட இப்பேரூராட்சி மயிலாடுதுறை (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.  

## மக்கள் வகைப்பாடு
2011ம் ஆண்டின் மக்கள்தொகை கணக்கெடுப்பின் படி, 4,059 வீடுகளும், 15 பேரூராட்சி மன்ற உறுப்ப்பினர்களும் கொண்ட குத்தாலம் பேரூராட்சியின் மொத்த மக்கள்தொகை 16,125 ஆகும். அதில் ஆண்கள் 8,013 ஆகவும், பெண்கள் 8,112 ஆகவும் உள்ளனர். ஆறு வயதிற்குட்ட குழந்தைகள் 951 ஆகவுள்ளனர். பாலின விகிதம் ஆயிரம் ஆண்களுக்கு 1012 பெண்கள் வீதம் உள்ளனர். எழுத்தறிவு 90.79% ஆகும். மக்கள்தொகையில் இந்துக்கள் 85.12% ஆகவும், இசுலாமியர் 13.44% ஆகவும், கிறித்தவர்கள் 1.40% ஆகவும், பிறர் 0.04% ஆகவும் உள்ளனர்.
# குழித்துறை


**குழித்துறை** (ஆங்கிலம்:Kuzhithurai), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் உள்ள விளவங்கோடு வட்டத்தில் இருக்கும் ஒரு நகராட்சி ஆகும்.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 5,519 குடும்பங்களையும் கொண்ட இந்நகரத்தின் மக்கள்தொகை ஆகும். 21,307 அதில் 10,539 ஆண்களும், 10,768 பெண்களும் உள்ளனர். இந்நகரத்தின் எழுத்தறிவு 94.1% மற்றும் பாலின விகிதம் ஆண்களுக்கு, 1,022 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 1829 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 984 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 309 மற்றும் 4 ஆகவுள்ளனர். மக்கள்தொகையில் இந்துக்கள் 40.57%, இசுலாமியர்கள் 3.91%, கிறித்தவர்கள் 55.57%, பௌத்தம் 0.02% மற்றும் பிறர் 0.09% ஆகவுள்ளனர்.
# இலப்பைகுடிக்காடு


**இலப்பைக்குடிக்காடு** (*Labbaikudikadu*), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டம், குன்னம் வட்டத்தில் உள்ள முதல் நிலை பேரூராட்சி ஆகும்.  

## அமைவிடம்
பெரம்பலூர் - சென்னை தேசிய நெடுஞ்சாலையில் அமைந்த இலப்பைகுடிக்காடு பேரூராட்சி, பெரம்பலூரிலிருந்து 25 கி.மீ. தொலைவில் உள்ளது.  

பெரம்பலூர்–தென் ஆற்காடு மாவட்ட எல்லையாக அமைந்துள்ள வெள்ளாற்றின் தென் கரையில் அமைந்துள்ளது. மேற்கே திருமாந்துறையும், கிழக்கே கீழக்குடிக்காடும், தெற்கே பென்னக்கோணமும், பெருமத்தூரும், வடக்கே வெள்ளாறும் அதற்கடுத்து கடலூர் மாவட்டத்தின் அரங்கூரும் அமைந்துள்ளது.  

## பேரூராட்சியின் அமைப்பு
4.5 ச.கி.மீ. பரப்பும், 15 வார்டுகளும், 8 தெருக்களும் கொண்ட இப்பேரூராட்சி குன்னம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.  
## மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2560 வீடுகளும், 11891 மக்கள்தொகையும் கொண்டது.  

## போக்குவரத்து

### பேருந்து
இலப்பைக்குடிக்காட்டிலிருந்து சென்னை, திருச்சி , பெரம்பலூர், வ. களத்தூர், தொழுதூர், வைத்தியநாதபுரம், திட்டக்குடி, விருத்தாசலம், அரியலூர் , துங்கபுரம், அத்தியூர், வேப்பூர், குன்னம், கிழுமத்தூர்,சு. ஆடுதுறை ஊராட்சி ஆகிய ஊர்களுக்குச் செல்ல அரசு மற்றும் தனியார் பேருந்து வசதி உள்ளது.  

### அருகிலுள்ள தொடர்வண்டி நிலையம்
- அரியலூர் தொடருந்து நிலையம் (சிற்றுந்தில் 30 நிமிட‌ நேர பயணம்)

### அருகிலுள்ள விமான நிலையங்கள்
- திருச்சிராப்பள்ளி பன்னாட்டு வானூர்தி நிலையம் (சிற்றுந்தில் 1 மணி நேர பயணம்)
- சென்னை பன்னாட்டு வானூர்தி நிலையம் (சிற்றுந்தில் 4 மணி நேர பயணம்)

## பள்ளிவாசல்கள்
- மேற்கு ஜாமிஆ மஸ்ஜித்
- பந்தே நவாஜ் மஸ்ஜிது (தைக்கால் பள்ளி)
- கிழக்கு ஜூம்மா பள்ளிவாசல்
- கிழக்கு பழைய பள்ளிவாசல்
- பிலால் பள்ளிவாசல்
- தாருஸ்ஸலாம் தவ்ஹீத் பள்ளிவாசல்
- தமிழ்நாடு தவ்ஹீத் ஜமாஅத் பள்ளிவாசல்

## கோயில்கள்
- செல்வ விநாயகர் ஆலயம்

## பள்ளிக்கூடங்கள்
| பள்ளியின் பெயர் | துவங்கிய ஆண்டு | வகுப்புகள் |
| --- | --- | --- |

## மருத்துவமனைகள்
- அரசு ஆரம்ப சுகாதார நிலையம்
- கே.எம்.ஏ. மருத்துவமனை
- தினகரன் மருத்துவமனை
- மகேந்திரன் மருத்துவமனை
- பிரியதர்ஷினி சேகர் மருத்துவமனை
- எஸ். எம். ஏ மருத்துவமனை
- தாஜ் பல் மருத்துவமனை
- இர்பா பல் மருத்துவமனை
- சுகம் மெடிக்கல் சென்டர்
- பிரியா கிளினிக்
- ஹம்னா குழந்தைகள் மருத்துவமனை
- ஜமாலி மருத்துவமனை
- கிரஸென்ட் மருத்துவமனை

## பல்துறை அரசு அலுவலகங்கள்
- பேரூராட்சி அலுவலகம்
- கிளை அஞ்சல் நிலையம்
- உதவி மின்செயற்பொறியாளர் அலுவலகம்
- கிராம நிர்வாக அலுவலர் அலுவலகம்
- வருவாய் ஆய்வாளர் அலுவலகம்
- கிளை நூலகம்
- பி.எஸ்.என்.எல் மின்னணுத்தொலைப்பேசி அலுவலகம்
- அரசு ஆரம்ப சுகாதார நிலையம்

## சந்தை
ஒவ்வொரு வாரமும் சனிக் கிழமை பேருந்து நிலையம் அருகே உள்ள திடலில் வாரச்சந்தை நடைபெறுகிறது. அக்டோபர் 05, 2019 முதல் ஜமாலி நகர் பூங்கா அருகே நடைபெற்று வருகின்றது.  

## வங்கிக‌ள்
- கனரா வங்கி
- இந்தியன் ஓவர்சீஸ் வங்கி
- பாரத ஸ்டேட் வங்கி
- ஆக்சிஸ் வங்கி
- திருச்சிராப்பள்ளி மாவட்ட மத்திய‌ கூட்டுறவு வங்கி
- பாண்டியன் கிராம வங்கி
- இந்தியன் ஓவர்சீஸ் வங்கி - ஊர் எல்லையில் (இருப்பு பென்னகோணம் ஊராட்சி)

## தானியங்கி காசளிப்பு இயந்திரங்கள்
- கனரா வங்கி
- இந்தியன் ஓவர்சீஸ் வங்கி
- பாரத ஸ்டேட் வங்கி இரண்டு இடங்களில்
- ஆக்சிஸ் வங்கி
- இந்தியா ஒன் ஏ.டி.எம்

## அரசியல்
இலப்பைக்குடிக்காடு குன்னம் தமிழ்நாடு சட்டமன்ற தொகுதியின் கீழ் உள்ள ஊராகும். மக்களவைத் தொகுதிகளில் சிதம்பரம் தொகுதியின் கீழ் வருகிறது.
# இலால்குடி



**இலால்குடி** (ஆங்கிலம்:Lalgudi) என்பது இந்தியாவின் தமிழ்நாடு மாநிலத்தில் அமைந்துள்ள, திருச்சிராப்பள்ளி மாவட்டம், இலால்குடி வட்டத்தில் இருக்கும் ஒரு நகராட்சி ஆகும்.  

## 2021-இல் நகராட்சியாக தரம் உயர்த்துதல்
16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.  

## அமைவிடம்
திருச்சி - சிதம்பரம் சாலையில், 23 கி.மீ. தொலைவில், இலால்குடி நகராட்சி உள்ளது. அருகமைந்த இலால்குடி தொடருந்து நிலையம் 0.5 கி.மீ. தொலைவில் உள்ளது.  

## நகராட்சியின் அமைப்பு
10 ச.கி.மீ. பரப்பும், 24 வார்டுகளும், 96 தெருக்களும் கொண்ட இந்த நகராட்சி, இலால்குடி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 57&nbsp;மீட்டர் (187&nbsp;அடி) உயரத்தில் இருக்கின்றது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இந்நகராட்சி 6,129 வீடுகளும், 23,740 மக்கள்தொகையும் கொண்டது.  

## கோயில்கள்
- இலால்குடி சப்தரிஷீஸ்வரர் திருக்கோயில்
- நன்னிமங்கலம் அருள்மிகு மீனாட்சி சுந்தரேஸ்வரர் திருக்கோயில் இலால்குடி - சாத்தமங்கலம் செல்லும் சாலையில் அமைந்துள்ள இந்த திருக்கோவிலில் பச்சைகல் மரகத லிங்க திருமேனியில் சிவபெருமான் காட்சி தருகிறார்.

## புகழ்பெற்றவர்கள்
- இலால்குடி ஜெயராமன்
- அன்பில் மகேஷ் பொய்யாமொழி
- கே. என். நேரு

## இதனையும் காண்க
- தமிழக நகராட்சிகள்
# இலால்பேட்டை


**லால்பேட்டை** (**Lalpet**) இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள காட்டுமன்னார்கோயில் வட்டத்தில் இருக்கும் ஒரு பேரூராட்சி ஆகும்.  

திருச்சி - சிதம்பரம் தேசிய நெடுஞ்சாலை எண் 227-இல் காட்டுமன்னார் கோயிலில் இருந்து 3 கிலோ மீட்டர் அருகில் உள்ளது.  

## அமைவிடம்
கடலூர் - சிதம்பரம் செல்லும் தேசிய நெடுஞ்சாலை எண் 227ல் அமைந்த காட்டுமன்னார் கோயிலிருந்து 3 கிலோ மிட்டர் தொலைவில் லால்பேட்டை உள்ளது. லால்பேட்டையிலிருந்து கடலூர் 60 கி.மீ.; இதன் கிழக்கே சிதம்பரம் 22 கி.மீ. தொலைவில் உள்ளது.  

## பேரூராட்சியின் அமைப்பு
13.55 சகி.மீ. பரப்பும் , 15 பேரூராட்சி மன்ற உறுப்பினர்களையும், 49 தெருக்களையும் கொண்ட இப்பேரூராட்சி காட்டுமன்னார்கோயில் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,355 வீடுகளும், 16,561 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 83.8% மற்றும் பாலின விகிதம் 1,000 ஆண்களுக்கு, 1,017 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 589 மற்றும் 1 ஆகவுள்ளனர்.  

## ஆதாரங்கள்

ஊரைப்பற்றி
# இளையான்குடி



**இளையாங்குடி** (ஆங்கிலம்:Ilayangudi), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், இளையான்குடி வட்டத்தில் இருக்கும் ஒரு *முதல்நிலை* பேரூராட்சி ஆகும்.  

மாவட்ட தலைநகரமான சிவகங்கையிலிருந்து தென் கிழக்கே 37 கிலோமீட்டரிலும், மானாமதுரையிலிருந்து 21 கிலோமீட்டர் கிழக்கேயும் அமைந்துள்ளது. அருகில் இருக்கும் விமான தளம் 70 கிலோமீட்டர் தொலைவில் உள்ள மதுரையில் அமைந்துள்ளது. அருகில் இருக்கும் ரயில் நிலையம் 14 கிலோமீட்டர் தொலைவில் உள்ள பரமக்குடியில் அமைந்துள்ளது.  

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 5,947 வீடுகளும், 24,774 மக்கள்தொகையும் கொண்டது. இது 21.64 சகிமீ பரப்பும்,  
18 வார்டுகளும், 144 தெருக்களும் கொண்ட இப்பேரூராட்சியானது மானாமதுரை (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.  

இப்பேரூராட்சி 63 நாயன்மார்களில் ஒருவரான மாறநாயனார் வாழ்ந்த ஊராகும். இப்பேரூராட்சியில் 2.50 ஏக்கர் பரப்பளவில் வளம் மீட்பு பூங்கா அமைத்து இயற்கை உரம் தயாரிக்கப்பட்டு வருகின்றது. முஸ்லிம்கள் அதிகம் வசிக்கும் இளையான்குடிக்கு 6 மற்றும் 7-ஆம் நூற்றாண்டில் அரபு வர்த்தகர்களின் மூலம் இஸ்லாம் அறிமுகமாகியுள்ளது. இளையான்குடி நகரம் முந்தைய மதுரை மாவட்டத்தில் ஒரு பகுதியாக இருந்தது.  

## சிறப்பு
இளையான்குடி, 63 நாயன்மார்களில் ஒருவரான இளையான்குடி மாறநாயனார் அவதரித்து முக்தி அடைந்த தலம். இங்கு இளையான்குடி ராஜேந்திர சோழீஸ்வரர் கோயில் எனும் சிவன் கோயில் அமைந்துள்ளது.  

## மேலோட்டம்
இளையான்குடி முஸ்லிம்கள் நான்கு முக்கிய ஜமாஅத்களாக பிரிந்துள்ளனர். அவை  
1. நெசவுக்காரர்கள் (நேசவுபட்டடை) - ஜவுளி தொழில் புரிந்தவர்கள்  

2. எருதுக்காரர்கள் (மேலபட்டடை) - போக்குவரத்து புரிந்தவர்கள்  

3. கொடிக்கால்காரர்கள் (சாலை ஹனபி பட்டடை) - வெற்றிலை விவசாயம் செய்தவர்கள்  

4. சோனவர்கள் (சாலை ஷாபி பட்டடை) - சாலை நேசவுப்பட்டடையினர் என்றும் அழைக்கப்பட்டனர்  

இஸ்லாமிய பாரம்பரிய உணவு வகைகள் இங்கு பிரபலம். அதிக அளவில் கடைகள், செங்கல் சூளைகள், கணினி மையங்கள், மிதிவண்டி கடைகள், கட்டுமான பொருள் கடைகள், ஒலி-ஒளி நிலையங்கள், விளையாட்டு மைதானங்கள், அச்சகங்கள் என இளையான்குடி அமைந்துள்ளது. முஸ்லிம்கள் பெரும்பான்மையாக வசிப்பதால் அதிக அளவில் வழிபாட்டு தளமான மசூதிகள் அமைந்துள்ளன.  

## ஆதாரங்கள்
# மாதம்பாக்கம்


**மாதம்பாக்கம்** (ஆங்கிலம்:**Madambakkam**), இந்தியாவின் தமிழ்நாடு மாநிலத்தில் அமைந்த செங்கல்பட்டு மாவட்டத்தில் உள்ள தாம்பரம் வட்டத்தில் இருக்கும் தாம்பரம் மாநகராட்சியின் ஒரு பகுதியாகும்.  

இப்பகுதியில் பழமை வாய்ந்த சோழர் கால தேனுபுரீசுவரர் கோயில் அமைந்துள்ளது. இக்கோயிலின் அருகில் சிறப்பு வாய்ந்த சித்தர் பீடம் அமைந்துள்ளது. இத்திருக்கோயிலில் ஆண்டுதோறும் பங்குனி உத்திர திருவிழா மார்ச் மாதத்தில் 3 நாட்கள் சிறப்பாக நடைபெறும்.  

## தாம்பரம் மாநகராட்சியுடன் இணைத்தல்

3 நவம்பர் 2021 அன்று இப்பகுதியானது தாம்பரம் மாநகராட்சியுடன் இணைக்கப்பட்டது.  

## அமைவிடம்
மாதம்பாக்கம் பகுதி, காஞ்சிபுரத்திலிருந்து 46 கி.மீ. தொலைவில் உள்ளது. இதனருகே அமைந்த தொடருந்து நிலையம் 11 கி.மீ. தொலைவில் உள்ள தாம்பரத்தில் உள்ளது. இதன் கிழக்கில் பள்ளிக்கரணை 11 கி.மீ.; மேற்கில் சேலையூர் 3 கி.மீ.; வடக்கில் செம்பாக்கம் நகராட்சி 2 கி.மீ. மற்றும் தெற்கில் அகரம் ஊராட்சி 2 கி.மீ. தொலைவில் உள்ளது.  

## பகுதியின் அமைப்பு
8.02 ச.கி.மீ. பரப்பும், 609 தெருக்களையும் கொண்ட இப்பகுதி தாம்பரம் (சட்டமன்றத் தொகுதி) மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பகுதி 8,069 வீடுகளும், 31,681 மக்கள்தொகையும், கொண்டது. மேலும் இப்பகுதியின் எழுத்தறிவு 92.47% மற்றும் பாலின விகிதம் 1,000 ஆண்களுக்கு, 971 பெண்கள் வீதம் உள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 29&nbsp;மீட்டர் (95&nbsp;அடி) உயரத்தில் இருக்கின்றது.
# மதுக்கரை


**மதுக்கரை** (ஆங்கிலம்:Madukkarai), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் மதுக்கரை வட்டம் மற்றும் மதுக்கரை ஊராட்சி ஒன்றியம் ஆகியவற்றின் தலைமையிட நகரமும், நகராட்சியும் ஆகும். மேற்கு தொடர்ச்சி மலையை ஒட்டியுள்ள இந்நகராட்சியில் உள்ள மக்கள் ஏசிசி சிமெண்ட் ஆலை மற்றும் இதர தொழிற்சாலைகளில் பணிபுரிபவர்கள் மற்றும் சிலர் விவசாயம் செய்பவர்கள் ஆவார்.  

## 2021-இல் நகராட்சியாக தரம் உயர்த்துதல்
16 அக்டோபர் 2021 அன்று மதுக்கரை பேரூராட்சியை, நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.  

## நகராட்சி அமைவிடம்
இந்நகராட்சி, கோயம்புத்தூரிலிருந்து 11 கி.மீ. தொலைவில் உள்ளது. இதனருகே ஒத்தக்கல்மண்டபம் 12 கி.மீ. தொலைவில் உள்ளது.  

## நகராட்சியின் அமைப்பு
21.47 ச.கி.மீ. பரப்பும், 22 வார்டுகளும், 117 தெருக்களும் கொண்ட இந்நகராட்சி, கிணத்துக்கடவு (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இந்நகராட்சி 8,153 வீடுகளும், 30,357 மக்கள்தொகையும் கொண்டது.  

## புவியியல்
இவ்வூர் என்ற புவியியல் ஆள்கூறுகள் கொண்டு அமைந்துள்ளது. கடல் மட்டத்தில் இருந்து இவ்வூர் சராசரியாக 394.42&nbsp;மீட்டர் உயரத்தில் இருக்கின்றது.  

## இதனையும் காண்க
- தமிழக நகராட்சிகள்

## ஆதாரங்கள்
# மதுக்கூர்


**மதுக்கூர்** (ஆங்கிலம்:Madukkur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் இருக்கும் ஒரு பேரூராட்சி ஆகும்.  

## அமைவிடம்
மதுக்கூர் பேரூராட்சிக்கு கிழக்கே முத்துப்பேட்டை 18 கி.மீ.; மேற்கே பட்டுக்கோட்டை 12 கி.மீ.; தெற்கே மல்லிப்பட்டினம் 35 கி.மீ.; வடக்கே மன்னார்குடி 22 கி.மீ. ஒரத்தநாடு 25 கி.மீ. உள்ளது.  

## பேரூராட்சியின் அமைப்பு
5 ச.கி.மீ. பரப்பும், 15அ வார்டுகளும், 32 தெருக்களும் கொண்ட இப்பேரூராட்சி பட்டுக்கோட்டை (சட்டமன்றத் தொகுதி)க்கும், தஞ்சாவூர் மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,007 வீடுகளும், 16,266 மக்கள்தொகையும் கொண்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 3&nbsp;மீட்டர் (9&nbsp;அடி) உயரத்தில் இருக்கின்றது.  

## மதுக்கூரில் புகழ்பெற்றவர்கள்
- அத்தி கோ. இராமலிங்கம், பேச்சாளர், இலக்கியவாதி
- மரைக்காயர் - இவரது பெயர் முகமது யாக்கூப் மரைக்காயர். இலக்கியத்தில் உரையாடுவதில், அழகிய தமிழில் பேசுவதில் சிறந்தவர். மதுக்கூர் சுற்று வட்டாரம் முழுவதும் புகழ்பெற்றவர். இவரை 'மதுக்கூர் கம்பன்' என்று அழைத்து வந்தனர்.
- *மதுக்கூர் மஜீத்* - இவரது முழுப்பெயர் அப்துல் மஜீத். மதுக்கூர் சுற்று வட்டாரம் மட்டுமல்லாது தமிழகம் முழுவதும் தனது பழக்க வழக்கத்தால் பரிச்சயமானவர். இஸ்லாமிய பாடல்கள் சொந்தமாக தானே இயற்றி பாடி, பல மேடை கச்சேரிகள் செய்து வந்துள்ளார். சிங்கப்பூர் மலேசியாவிலும் கச்சேரிகள் செய்து வந்துள்ளார்.
- மதுக்கூர் கண்ணன் - *அல்லிதந்த வானம் அன்னையல்லவா, சொல்லி தந்த பூமி தந்தையல்லவா..*என்ற வரிகளை தமிழ் உலகிற்கு தந்தவர் தான் 'மதுக்கூர் கண்ணன்'. *யார்* திரைப்படத்தை இயக்கியதால்இவரை 'யார்கண்ணன்' என்றும் அழைக்கிறார்கள்.
- மதுக்கூர் இராமலிங்கம் - தமிழகம் முழுவதும் பல மேடைகளிலும் லியோனியுடன் சேர்ந்து பல பட்டிமன்றங்களில் பேசி இன்றும் இலக்கிய பணியில் வாழ்ந்து வருகிறார்.
# மல்லமூப்பம்பட்டி


**மல்லமூப்பம்பட்டி** (ஆங்கிலம்:Mallamooppampatti), என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6783 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். மல்லமூப்பம்பட்டி மக்களின் சராசரி கல்வியறிவு 53% ஆகும், இதில் ஆண்களின் கல்வியறிவு 61%, பெண்களின் கல்வியறிவு 45% ஆகும். இது இந்திய தேசிய சராசரி கல்வியறிவான 59.5% விட குறைந்ததே. மல்லமூப்பம்பட்டி மக்கள் தொகையில் 13% ஆறு வயதுக்குட்பட்டோர் ஆவார்கள்.  

## ஆதாரங்கள்
# மல்லாங்கிணறு



**மல்லாங்கிணறு** (ஆங்கிலம்:Mallankinaru), இந்தியாவின், தமிழ்நாடு மாநிலத்தில், அமைந்துள்ள விருதுநகர் மாவட்டம், காரியாப்பட்டி வட்டத்தில் இருக்கும் ஒரு பேரூராட்சி ஆகும். இங்கு பழமையான *செங்கமலத்தாயார் உடனுறை சென்னகேசவப் பெருமாள்* கோயில் உள்ளது. இது விருதுநகரிலிருந்து 13 கி.மீ. தொலைவில் உள்ளது.  

2011-ஆம் ஆண்டு மக்கள்தொகை கணக்கெடுப்பின்படி, மல்லாங்கிணறு பேரூராட்சி 3,308 வீடுகளையும், 12,986 மக்கள்தொகையும் கொண்டது.  

இது 8.7 ச.கி.மீ. பரப்பும், 15 வார்டுகளும், 61 தெருக்களும் கொண்ட மல்லாங்கிணறு பேரூராட்சி திருச்சுழி (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.  

## இவ்வூரில் பிறந்தவர்கள்
- எஸ். ராமகிருஷ்ணன் - தமிழ் எழுத்தாளர்
- தங்கம் தென்னரசு - தமிழக அரசியல்வாதி முன்னாள் அமைச்சர் தங்கப்பாண்டியனின் மகன்.
- இங்கு இரண்டு மேல்நிலைப்பள்ளிகளும், இரண்டு ஆரம்பப் பள்ளிகளும், ஒரு ஆரம்ப சுகாதார நிலையமும் நன்கு பிரசித்தி பெற்ற கோவில்களும் தேவாலயமும் உள்ளன.
- இங்கு இந்துக்கள் அதிகம் உள்ளனர்.
# மல்லூர்


**மல்லூர்** (ஆங்கிலம்:**Mallur**), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் சேலம்  
தெற்கு வட்டத்தில் இருக்கும் ஒரு பேரூராட்சி ஆகும்.  
## அமைவிடம்
மல்லூர் பேரூராட்சிக்கு வடக்கே 18 கி.மீ. தொலைவில் சேலம், தெற்கில் 30 கி.மீ. தொலைவில் நாமக்கல் உள்ளது. மல்லூரில் பேருந்து நிலையம் உள்ளது.  

## பேரூராட்சியின் அமைப்பு
10.24 சகி.மீ. பரப்பும், 15 பேரூராட்சி மன்ற உறுப்பினர்களையும், 56 தெருக்களையும் கொண்ட இப்பேரூராட்சி வீரபாண்டி (சட்டமன்றத் தொகுதி) மற்றும் சேலம் மக்களவைத் தொகுதிக்குட்பட்டதாகும்.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,754 குடும்பங்களும், 10,331 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 75.65% மற்றும் பாலின விகிதம் ஆயிரம் ஆண்களுக்கு, 1021 பெண்கள் வீதம் உள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 293&nbsp;மீட்டர் (961&nbsp;அடி) உயரத்தில் இருக்கின்றது.  

## ஆதாரங்கள்
# மம்சாபுரம்


**மம்சாபுரம்** (ஆங்கிலம்:Mamsapuram), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், ஸ்ரீவில்லிப்புத்தூர் வட்டத்தில் இருக்கும் தேர்வுநிலை பேரூராட்சி ஆகும். இது ஸ்ரீவில்லிப்புத்தூரிலிருந்து 8 கி.மீ. தொலைவிலும், விருதுநகரிலிருந்து 51 கி.மீ. தொலைவிலும் உள்ளது.  

2011-ஆம் ஆண்டு மக்கள்தொகை கணக்கெடுப்பின்படி, மம்சாபுரம் பேரூராட்சி 52 சதுர கிலோ மீட்டர் பரப்பளவும், 18 வார்டுகளும், 5,388 வீடுகளும், 150 தெருக்களும், 18,635 மக்கள்தொகையும் கொண்டது. மம்சாபுரம் பேரூராட்சி ஸ்ரீவில்லிப்புத்தூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.  

## பெயர்க் காரணம்
மருதநாயகம் அல்லது கான்சாகிப் என்கிற முகமது யூசுப்கானின் பெயரால் மகம்மது கான்சாகிப் புரம் என்றழைக்கபட்ட ஊரே இப்பொழுது மம்சாபுரம் என்றழைக்கப்படுகிறது.
# மண்ணச்சநல்லூர்


**மண்ணச்சநல்லூர்** (ஆங்கிலம்:Manachanallur), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், திருச்சி மாநகரின் புறநகரும் , மண்ணச்சநல்லூர் வட்டத்தின் நிர்வாகத் தலைமையிடமும்ஆகும்  

## அமைவிடம்
திருச்சி - துறையூர் செல்லும் சாலையில், திருச்சி மாநகராட்சி எல்லையில் இருந்து 12 கி.மீ. தொலைவில் மண்ணச்சநல்லூர் பேரூராட்சி உள்ளது.  

## நகரத்தின் அமைப்பு
18 வார்டுகள் கொண்ட மண்ணச்சநல்லூர் பேரூராட்சி மண்ணச்சநல்லூர் (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.  

## மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2021 வீடுகளும், 25,931 மக்கள்தொகையும் கொண்டது.  

## கோயில்கள்
- மண்ணச்சநல்லூர் பூமிநாதசுவாமி கோயில்
# மாங்காடு (காஞ்சிபுரம்)



**மாங்காடு** (*Mangadu*) இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் குன்றத்தூர் வட்டத்தில் இருக்கும் ஒரு நகராட்சியாகும். சென்னை பெருநகர பகுதியின் ஓர் அங்கம் ஆகும்.இங்கு புகழ்பெற்ற மாங்காடு காமாட்சி அம்மன் கோயில் உள்ளது. இதனருகில் பூந்தமல்லி உள்ளது.  

## நகராட்சியாக தரம் உயர்த்தல்
12 செப்டம்பர் 2021 அன்று இப்பேரூராட்சியை நகராட்சியாக தரம் உயர்த்தப்பட்டது.  

## அமைவிடம்
மாங்காடு நகராட்சி பல்லவரத்தில்லிருந்து 11 கி.மீ.; சென்னை சென்டரல் இரயில் நிலையத்தில்யிலிருந்து 19 கி.மீ., சென்னை விமான நிலையத்திலிருந்து 15 கி.மீ. தொலைவிலும் உள்ளது. அருகமைந்த தொடருந்து நிலையம் 11 கி.மீ. தொலைவில் உள்ள ஆவடி ஆகும்.  

## நகராட்சியின் அமைப்பு
8.40 சதுர கிலோமீட்டர் பரப்பும், 27 நகர மன்ற உறுப்பினர்களையும், 482 தெருக்களையும் கொண்ட இந்நகராட்சி திருப்பெரும்புதூர் (சட்டமன்றத் தொகுதி) மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும். தற்போது இந்த நகராட்சியுடன் அய்யப்பந்தாங்கள், கொழுமணிவாக்கம், சிக்கராயபுரம், பரணிபுத்தூர், மௌலிவாக்கம், மலையாம்பபாக்கம் ஆகிய ஊராட்சிகள் இணைய உள்ளன.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 9,438 வீடுகளும், 38,188 மக்கள்தொகையும், கொண்டது. மேலும் இந்நகராட்சியின் எழுத்தறிவு 86.91% மற்றும் பாலின விகிதம் 1,000 ஆண்களுக்கு, 1004 பெண்கள் வீதம் உள்ளனர்.
# மங்கலம், திருப்பூர்



**மங்கலம்** (ஆங்கிலம்:Mangalam) என்பது இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஒரு நகரியம் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 32&nbsp;மீட்டர் (104&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7892 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவர். மங்கலம் ஊரின் மக்களின் சராசரி கல்வியறிவு 67% ஆகும். இதில் ஆண்களின் கல்வியறிவு 76%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விடக் கூடியதே. மங்கலம் ஊரின் மக்கள் தொகையில் 13% ஆறு வயதுக்குட்பட்டோர் ஆவர்.
# மங்கலம்பேட்டை


**மங்கலம்பேட்டை** (ஆங்கிலம்:**Mangalampet**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள விருத்தாச்சலம் வட்டடத்தில் இருக்கும் ஒரு பேரூராட்சி ஆகும்.  

## அமைவிடம்
விருத்தாச்சலம்- உளுந்தூர்பேட்டை நெடுஞ்சாலைக்கு இடையே அமைந்துள்ள இப்பேரூராட்சி, விருத்தாசலத்திலிருந்து 18 கி.மீ தொலைவில் உள்ளது. மாவட்டத் தலைமையிடமான கடலூரிலிருந்து 70 கி.மீ. தொலைவில் உள்ளது. இதனருகே அமைந்த தொடருந்து நிலையம், 5 கி.மீ. தொலைவில் உள்ள பூவனூரில் உள்ளது. இதன் கிழக்கில் நெய்வேலி 30 கி.மீ.; மேற்கில் கள்ளக்குறிச்சி 30 கி.மீ.; வடக்கில் உளுந்தூர்பேட்டை 5 கி.மீ. மற்றும் தெற்கில் விருத்தாச்சலம் 18 கி.மீ. தொலைவில் உள்ளது.  

## பேரூராட்சியின் அமைப்பு
1.21 ச.கி.மீ. பரப்பும் , 15 பேரூராட்சி மன்ற உறுப்பினரகளையும், 90 தெருக்களையும் கொண்ட இப்பேரூராட்சி விருத்தாச்சலம் (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,108 வீடுகளும், 9,278 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 85.30% மற்றும் பாலின விகிதம் 1,000 ஆண்களுக்கு, 829 பெண்கள் வீதம் உள்ளனர்.  

## சிறப்புகள்
இங்கு இரண்டு மசூதிகள் மேற்கு மற்றும் கிழக்குப் பகுதியில் இருக்கின்றன. மேலும் கோவிலானூர் மற்றும் கோணாங்குப்பம் ஆகிய அருகில் உள்ள கிராமங்களில் புகழ் பெற்ற கிறித்துவ ஆலயங்களும் இருக்கின்றன. ஊரின் எல்லையில் நூற்றாண்டுகள் பழமை வாய்ந்த மங்கல நாயகி அம்மன் கோவிலும், ஊரினுள் சிவன், விநாயகர் ம்ற்றும் சுப்பிரமணியர் திருக்கோவில்களும் உள்ளன  

அருகில் உள்ள விவசாயம் சார்ந்த கிராமங்களின் பொருளாதார மற்றும் வர்த்தக மையமாக இருப்பதினால் அதைச் சார்ந்த தொழில்கள் இங்கு சிறப்பாக நடைபெறுகின்றன. முன் காலங்களில் துணிகள் நெசவும் சிறப்பாகச் செய்யபட்டு வந்தன. தற்பொழுது மிகச் சிறிய அளவில் மட்டும் நெசவுத் தொழில் செய்யப்பட்டு வருகின்றது.  

## ஆதாரங்கள்
# மணிமுத்தாறு (ஊர்)



**மணிமுத்தாறு** (ஆங்கிலம்:**Manimutharu**), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில், மணிமுத்தாறு ஆற்றின் கரையில் இருக்கும் ஒரு பேரூராட்சி ஆகும்.  

## அமைவிடம்
மாவட்டத் தலைமயிடமான திருநெல்வேலியிலிருந்து 45 கி.மீ. தொலைவில் அமைந்த மணிமுத்தாறு பேரூராட்சிக்கு, கிழக்கில் 7 கி.மீ. தொலைவில் கல்லிடைக்குறிச்சி; மேற்கில் 15 கி.மீ. தொலைவில் விக்கிரமசிங்கபுரம், வடக்கில் 10 கி.மீ. தொலைவில் அம்பாசமுத்திரம் அமைந்துள்ளன. அருகில் உள்ள தொடருந்து நிலையம் கல்லிடைக்குறிச்சி ஆகும்.  

## சிறப்புகள்
இப்பேரூராட்சி, தன்னகத்தே மணிமுத்தாறு அணை, மணிமுத்தாறு அருவி, மாஞ்சோலை ஆகிய மலைப் பகுதிகளைக் கொண்டுள்ளது. தமிழக அரசிடமிருந்து, 'பாம்பே பா்மா டிரேடிங் காா்ப்பரேஷன் நிறுவனம்', இப்பேரூராட்சியில் தேயிலை பயிரிடுவதற்கு, நிலங்களை குத்தகைக்கு எடுத்துள்ளது. மலைப்பகுதியி்ல் மாஞ்சோலை, மணிமுத்தாறு, ஊத்து ஆகிய தேயிலைத் தோட்டங்கள் உள்ளன.  

## பேரூராட்சியின் அமைப்பு
176.43 ச.கி.மீ. பரப்பும், 15 வார்டுகளும், 62 தெருக்களும் கொண்ட இப்பேரூராட்சி, அம்பாசமுத்திரம் (சட்டமன்றத் தொகுதி), திருநெல்வேலி மக்களவைத் தொகுதி ஆகியவற்றிற்கு உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,141 வீடுகளும், 12,351 மக்கள்தொகையும் கொண்டது.  

## ஆதாரங்கள்
# மாப்பிளையூரணி


**மாப்பிளையூரணி** (ஆங்கிலம்:Mappilaiurani), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 26,802 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மாப்பிளையூரணி மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 77%, பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. மாப்பிளையூரணி மக்கள் தொகையில் 14% ஆறு வயதுக்குட்பட்டோர் ஆவார்கள்.
# மரக்காணம்


**மரக்காணம்** (ஆங்கிலம்:**Marakkanam**), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள மரக்காணம் வட்டம் மற்றும் மரக்காணம் ஊராட்சி ஒன்றியம் ஆகியவற்றின் நிர்வாகத் தலைமையிடமும், ஒரு பேரூராட்சியும் ஆகும். மரக்காணம் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.  

## அமைவிடம்
மாவட்டத் தலைமையிடமான விழுப்புரத்திலிருந்து 80 கி.மீ. தொலைவில், கிழக்கு கடற்கரை சாலையில் அமைந்த மரக்காணம் பேரூராட்சிக்கு கிழக்கில் வங்காள விரிகுடா, மேற்கில் திண்டிவனம் 40 கி.மீ.; வடக்கில் சென்னை 123 கி.மீ. மற்றும் தெற்கில் பாண்டிச்சேரி 38 கி.மீ. தொலைவில் உள்ளது.  

## பேரூராட்சியின் அமைப்பு
37.12 ச.கி.மீ. பரப்பும், 18 பேரூராட்சி மன்ற உறுப்பினர்களையும், 74 தெருக்களையும் கொண்ட இப்பேரூராட்சி திண்டிவனம் (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,286 வீடுகளும், 22,034 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 76.7% மற்றும் பாலின விகிதம் 1,000 ஆண்களுக்கு, 1,003 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 931 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 7,777 மற்றும் 245 ஆகவுள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 14&nbsp;மீட்டர் (45&nbsp;அடி) உயரத்தில் இருக்கின்றது. மரக்காணத்தின் தபால் குறியீடு எண்: 604303.  

## மேலும் பார்க்க
- கர்ணாவூர் மரக்காணம் ஒன்றியத்தில் அமைந்துள்ள கிராமம்.

## ஆதாரங்கள்
# மாரமங்கலத்துப்பட்டி


**மாரமங்கலத்துப்பட்டி** (ஆங்கிலம்:Maramangalathupatti), என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,378 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மாரமங்கலத்துப்பட்டி மக்களின் சராசரி கல்வியறிவு 69% ஆகும், இதில் ஆண்களின் கல்வியறிவு 74%, பெண்களின் கல்வியறிவு 63% ஆகும். இது இந்திய தேசிய சராசரி கல்வியறிவான 59.5% விட கூடியதே. மாரமங்கலத்துப்பட்டி மக்கள் தொகையில் 11% ஆறு வயதுக்குட்பட்டோர் ஆவார்கள்.  

## ஆதாரங்கள்
# மார்க்கையன்கோட்டை

**மார்க்கையன்கோட்டை** (ஆங்கிலம்:Markayankottai), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் அமைந்துள்ளது. இது தேனி - கம்பம் செல்லும் சாலையில் 22 கி.மீ. தொலைவில் உள்ளது.  

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 7,024 மக்கள்தொகையும், 5.8 ச.கி.மீ. பரப்பும், 12 வார்டுகளும், 48 தெருக்களும் கொண்டது. இப்பேரூராட்சியானது போடிநாயக்கனூர் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.  

## பொருளாதாரம்
மாா்க்கையன்கோட்டை பேரூராட்சி முல்லைப் பொியாற்றின் மேற்கு பகுதியில் அமைந்துள்ளது. இப்பகுதி பசுமையாக இருப்பதால், இங்கு விளைவிக்கப்படும் நெல், தென்னை மற்றும் வாழை போன்றவைகள் வெளியூர்களுக்கு அனுப்பப்படுகிறது.  

## வரலாற்று சிறப்பு
இங்குள்ள தொட்டிய நாயக்கர்கள் இறந்த பிறகு நடும் நடுக்கல்லின் மூலம் பலநூறு ஆண்டு காலம் முந்தைய வரலாறுகளை ஆராய ஆய்வாளர்களுக்கு பெரிதும் உதவுகிறது.
# மத்திகிரி


**மத்திகிரி** (ஆங்கிலம்:*Mathigiri*) என்பது இந்தியாவின், தமிழ்நாட்டின், கிருஷ்ணகிரி மாவட்டத்தின் ஒசூரிலுள்ள ஒரு பேரூராட்சி ஆகும். 2011-ஆம் ஆண்டில் மத்திகிரி பேரூராட்சி ஒசூர் மாநகராட்சியுடன் இணைக்கப்பட்டது. மத்திகிரி ஒசூர் தொடருந்து நிலையத்தில் இருந்து 3.5 கி.மீ. தொலைவில் உள்ளது.  

## மக்கள் தொகை பரம்பல்
15 பேரூராட்சி மன்ற உறுப்பினர்களை கொண்ட இப்பேரூராட்சி கிருஷ்ணகிரி மக்களவைத் தொகுதிக்கு உட்பட்டது. 2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,627 வீடுகளும், 23,129 மக்கள்தொகையும் கொண்டது.  

## ஒசூருடன் இணைப்பு
மத்திகிரி கடந்த 2011இல் ஓசூர் மாநகராட்சியுடன் இணைக்கப்பட்டு, ஒசூர் மாநகராட்சியின் ஒரு பகுதியாகி, மூன்று வார்டுகளாக பிரிக்கப்பட்டது.  

## ஆதாரங்கள்
# மேலச்செவல்



**மேலச்செவல்** (ஆங்கிலம்:Melacheval), என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில் இருக்கும் ஒரு பேரூராட்சி ஆகும்.  

## அமைவிடம்
மேலச்செவல் பேரூராட்சி, திருநெல்வேலியிலிருந்து 15 கி.மீ. தொலைவில் உள்ளது. அம்பாசமுத்திரம் 15 கி.மீ. தொலைவில் உள்ளது.  

## பேரூராட்சியின் அமைப்பு
8 ச.கி.மீ. பரப்பும், 15 வார்டுகளும், 74 தெருக்களும் கொண்ட இப்பேரூராட்சி அம்பாசமுத்திரம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,181 வீடுகளும், 8,435 மக்கள்தொகையும் கொண்டது.  

## ஆதாரங்கள்
# மேலகரம்


**மேலகரம்** (ஆங்கிலம்:**Melagaram**), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், தென்காசி வட்டத்தில் இருக்கும் ஒரு பேரூராட்சி ஆகும்.  

## அமைவிடம்
மேலகரம் பேரூராட்சி, மாவட்டத் தலைமையிடமான தென்காசியிலிருந்து 3 கி.மீ. தொலைவிலும், குற்றாலத்திலிருந்து 2 கி.மீ. தொலைவிலும், இலஞ்சியிலிருந்து 3 கி.மீ. தொலைவிலும், ஆயிரப்பேரிலிருந்து 4 கி.மீ. தொலைவிலும் உள்ளது.  

## பேரூராட்சியின் அமைப்பு
6.56 ச.கி.மீ. பரப்பும், 15 வார்டுகளும், 90 தெருக்களும் கொண்ட இப்பேரூராட்சி தென்காசி (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி மேலகரம் பேரூராட்சி 5,884 வீடுகளும், 14,535 மக்கள்தொகையும் கொண்டது.  

## புகழ்பெற்றவர்கள்
- திருக்குற்றாலக் குறவஞ்சி எழுதிய திரிகூடராசப்பக் கவிராயர்
- திருவாடுதுறை ஆதின அதிபர் - சுப்பிரமணிய தேசிகர்
# மேலமடை



**மேலமடை** (ஆங்கிலம்:Melamadai), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருந்த ஒரு பேரூராட்சி ஆகும். 2012-ஆம் ஆண்டில் மேலமடை மதுரை மாநகராட்சியுடன் 30-ஆவது வார்டு ஆகச் சேர்க்கப்பட்டது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 28,885 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மேலமடை மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 82%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. மேலமடை மக்கள் தொகையில் 10% ஆறு வயதுக்குட்பட்டோர் ஆவார்கள்.  

## ஆதாரங்கள்
# மேலமையூர்


**மேலமையூர்** (ஆங்கிலம்:Melamaiyur), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5155 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மேலமையூர் மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 84%, பெண்களின் கல்வியறிவு 78% ஆகும். இது இந்திய தேசிய சராசரி கல்வியறிவான 59.5% விட கூடியதே. மேலமையூர் மக்கள் தொகையில் 8% ஆறு வயதுக்குட்பட்டோர் ஆவார்கள்.  

## ஆதாரங்கள்
# மேலத்திருப்பந்துருத்தி


**மேலத்திருப்பந்துருத்தி** (ஆங்கிலம்:Melathiruppanthuruthi), இந்தியாவின், தமிழ்நாடு மாநிலத்தில் உள்ள தஞ்சாவூர் மாவட்டத்தில், திருவையாறு தாலுக்காவில் இருக்கும் ஒரு பேரூராட்சி ஆகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,240 வீடுகளும், 9,074 மக்கள்தொகையும் கொண்டது.  

## ஆதாரங்கள்
# மேல்பட்டாம்பாக்கம்


**மேல்பட்டாம்பாக்கம்** (**Melpattampakkam**) இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு பேரூராட்சி ஆகும்.  

இப்பேரூராட்சிக்கு கிழக்கே நெல்லிக்குப்பம் ஈ.ஐ.டி. பாரி சர்க்கரை ஆலை உள்ளது, வடக்கில் தென்பெண்ணை ஆறு உள்ளது. மாமல்லபுரத்தை அடுத்து இப்பேரூராட்சி பகுதியில் சிலை சிற்ப வேலைகள் அதிகம் நடைபெறுகின்றது. இப்பகுதியில் விவசாயம் சிறந்த முறையிலும் முதன்மை தொழிலாகவும் செய்யப்படுகிறது. நெல், கரும்பு மற்றும் வாழை அதிக அளவில் சாகுபடி செய்யப்படுகிறது.  

## அமைவிடம்
இந்தியாவின் தென் கிழக்குப்பகுதியில் மேல்பட்டாம்பாக்கம் பேரூராட்சி அமைந்துள்ளது.கிழக்கே கடலூருக்கு 16 கி.மீ..; வடகிழக்கே புதுச்சேரி 42.2 கி.மீ..; மேற்கே பண்ருட்டி 10 கி.மீ..; வடமேற்கே விழுப்புரம் 30 கி.மீ.. மற்றும் தெற்கே நெய்வேலி 40 கி.மீ.. தொலைவில் உள்ளது.இங்கிருந்து விருத்தாச்சலம் 64 கி.மீ..சென்னை சுமார் 187 கி.மீ.. தொலைவிலும், திருச்சி 169 கி.மீ.. தொலைவிலும், சேலம் 188 கி.மீ.. தொலைவிலும்,திருவண்ணாமலை 92 கி.மீ., தொலைவிலும்,மற்றும் வேலூர் 156 கி.மீ..தொலைவிலும் அமைந்துள்ளன.  

## சாலைப் போக்குவரத்து
மேல்பட்டம்பாக்கத்தில் சாலை வலைப்பின்னல் மூலமாக இணைக்கப்பட்டிருக்கும் நகரமாகும். பண்ருட்டி,கடலூர்,விழுப்புரம்,திருவண்ணாமலை,ஆரணி மற்றும் வேலூர்,உளுந்தூர்ப்பேட்டை, கள்ளக்குறிச்சி,சின்னசேலம், சேலம்,ஈரோடு,திருப்பூர்,கோயம்புத்தூர்,உதகமண்டலம் போன்ற நகரங்களுக்கு செல்ல அடிக்கடி பேருந்துகள் உள்ளன.  

## இருப்புப்பாதை
மேல்பட்டம்பாக்கத்தில் ரயில் நிலையம் உள்ளது - நிலையக் குறியீடு MBU. இது இந்திய ரயில்வேயின் தெற்கு ரயில்வே மண்டலத்தின் திருச்சிராப்பள்ளி கோட்டத்தின் கட்டுப்பாட்டில் உள்ளது. விழுப்புரம் - திருச்சி, (வழி: கடலூர், மயிலாடுதுறை, கும்பகோணம், தஞ்சாவூர் மின்மயமாக்கப்படாத அகலப் பாதை.இது மெயின் லைன் என்றும் அழைக்கப்படுகிறது. இதன் வழியே இயக்கப்படும் ரயில்கள் மேல்பட்டம்பாக்கத்தில் ரயில் நிலையத்தின் வழியாக செல்கின்றன.  

## விமான நிலையங்கள்
மிக அருகில் உள்ள விமான நிலையம் நெய்வேலி விமான நிலையம் மற்றும் புதுச்சேரி - பாண்டிச்சேரி விமான நிலையம் - 42.2 கிலோமீட்டர் தொலைவில் உள்ளது. ஸ்பைஸ்ஜெட் புதுச்சேரியிலிருந்து ஹைதராபாத் வரை வழக்கமான விமானங்களை இயக்குகிறது.  

## பேரூராட்சியின் அமைப்பு
5.67 ச.கி.மீ.. பரப்பும் , 15 பேரூராட்சி மன்ற உறுப்பினரகளையும், 72 தெருக்களையும் கொண்ட இப்பேரூராட்சி பண்ருட்டி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,603 வீடுகளும், 6,887 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 84.34% மற்றும் பாலின விகிதம் 1,000 ஆண்களுக்கு, 982 பெண்கள் வீதம் உள்ளனர்.  

## பள்ளிகள்
அரசு உயர்நிலைப் பள்ளி.  
ஊராட்சி ஒன்றிய நடுநிலைப்பள்ளி  
ஆனந்தா மெட்ரிகுலேஷன் பள்ளி.  
பெண்கள் கிறிஸ்தவ மேல்நிலைப் பள்ளி.  
ஊராட்சி ஒன்றிய தொடக்கப்பள்ளி.  

## வழிபாட்டுத்தலங்கள்
- அருள்மிகு சிவசுப்பிரமணியசுவாமி திருக்கோயில்
- அருள்மிகு சிவலோகநாதர் கோயில்
- அஹ்லெ ஹதீஸ் பள்ளிவாசல்.
# மேலூர், மதுரை மாவட்டம்



**மேலூர்** (ஆங்கிலம்:Melur) இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு நகராட்சி ஆகும். இங்கு பிரதான தொழிலாக கலப்பை தொழிற்சாலை முக்கியப் பங்கு வகிக்கின்றது. இந்நகரமானது மதுரையிலிருந்து திருச்சி, சென்னை செல்லும் பிரதான சாலையில் அமைந்துள்ளது.  

## புவியியல்
மதுரை மாவட்டத்தில், என்ற புவியியல் ஆள்கூறுகள் கொண்டு, மேலூர் அமைந்துள்ளது. கடல் மட்டத்தில் இருந்து இவ்வூர் சராசரியாக 149 மீட்டர் (488 அடி) உயரத்தில் இருக்கின்றது.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 40,017 மக்கள் இங்கு வசிக்கின்றார்கள். இவர்களில் 20,405 ஆண்கள், 19,612 பெண்கள் ஆவார்கள். மேலூரில் 1000 ஆண்களுக்கு 961 பெண்கள் உள்ளனர். இது தமிழக மாநில சராசரியான 996-யை விட குறைவானது. மேலூர் மக்களின் சராசரி கல்வியறிவு 89.51% ஆகும், இதில் ஆண்களின் கல்வியறிவு 94.27%, பெண்களின் கல்வியறிவு 84.60% ஆகும். இது மாநில சராசரி கல்வியறிவான 80.09% விட அதிகமானதே. மேலூர் மக்கள் தொகையில் 4,488 (11.22%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 907 பெண்கள் என்றுள்ளது. இது தமிழக சராசரியான 943-க்கு குறைவானதாக உள்ளது.  

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 78.72% ஆக இருக்கின்றனர். அதையடுத்து இசுலாமியர்கள் 18.80% கிருஸ்துவர்கள் 2.19%, என்ற விகிதத்தில் இருக்கின்றனர். மேலூர் மொத்த மக்கள்தொகையில் தாழ்த்தப்பட்டோர் 12.33%, பழங்குடியினர் 0.39% ஆக உள்ளனர். மேலூரில் 9,872 வீடுகள் உள்ளன.
# மேல்விஷாரம்


**மேல்விஷாரம்** (ஆங்கிலம்:Melvisharam), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தின், வாலாஜாபேட்டை வட்டத்தில் உள்ள இரண்டாம் நிலை நகராட்சி ஆகும். மேல்விஷாரம் நகரம் வாலாஜாபேட்டைக்கு மேற்கே 18 கி.மீ. தொலைவில் உள்ளது.  

## மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 8,906 குடும்பங்களையும் கொண்ட இந்நகரத்தின் மக்கள்தொகை 44,786 ஆகும். இந்நகரத்தின் எழுத்தறிவு 83.5% மற்றும் பாலின விகிதம் 1000 ஆண்களுக்கு 977 பெண்கள் வீதம் உள்ளனர். 6 வயதிற்குட்பட்ட குழந்தைகளின் 5508 எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 916 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே4,025 மற்றும் 15 ஆகவுள்ளனர். மக்கள்தொகையில் இந்துக்கள் 22.97%, இசுலாமியர்கள் 76.12%, கிறித்தவர்கள் 0.77%% , தமிழ்ச் சமணர்கள் 0.0%, பிறர் 0.12% ஆகவுள்ளனர்.
# மீஞ்சூர்


**மீஞ்சூர்** இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டம், பொன்னேரி வட்டத்தில் இருக்கும் ஒரு பேரூராட்சி ஆகும். மீஞ்சூர் ஊராட்சி ஒன்றியத்தின் வட்டார வளர்ச்சி அலுவலகம் மீஞ்சூரில் இயங்குகிறது. மீஞ்சூர், காஞ்சி மாநகரைப் போன்று, கோவில்கள் நிறைந்த தலம் என்பதால், இதனை, **வடகாஞ்சி** என்றும் அழைப்பர். இங்குள்ள வரதராஜ பெருமாள் கோவிலில் திருவிழா, பத்து நாட்கள் மிகச் சிறப்பாக நடைபெறும்.  

## அமைவிடம்
பொன்னேரி வட்டத்தில் அமைந்த மீஞ்சூர், திருவள்ளூரிலிருந்து 54 கி.மீ. தொலைவில் உள்ளது. மீஞ்சூரில் தொடருந்து நிலையம் உள்ளது. இதனருகே, கிழக்கில் எண்ணூர் 10 கி.மீ.; மேற்கில் சோழவரம் 10 கி.மீ.; வடக்கில் பொன்னேரி 10 கி.மீ.; தெற்கில் சென்னை 20 கி.மீ. தொலைவில் உள்ளன.  

## பேரூராட்சியின் அமைப்பு
8.28 ச.கி.மீ. பரப்பும், 18 பேரூராட்சி மன்ற உறுப்பினர்களையும், 562 தெருக்களையும் கொண்ட இப்பேரூராட்சி பொன்னேரி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்கு உட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 7,048 வீடுகளும், 28,337 மக்கள்தொகையும், கொண்டது. மேலும், இப்பேரூராட்சியின் எழுத்தறிவு 87.88% மற்றும் பாலின விகிதம் ஆயிரம் ஆண்களுக்கு, 1000 பெண்கள் வீதம் உள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்திலிருந்து இவ்வூர், சராசரியாக 11&nbsp;மீட்டர் (36&nbsp;அடி) உயரத்தில் இருக்கின்றது.
# மொடக்குறிச்சி


**மொடக்குறிச்சி** (ஆங்கிலம்:**Modakurichi**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் மொடக்குறிச்சி வட்டத்தில் இருக்கும் ஒரு பேரூராட்சி ஆகும். மொடக்குறிச்சி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.  
## அமைவிடம்
மொடக்குறிச்சி பேரூராட்சிக்கு வடக்கில் 17 கி.மீ. தொலைவில் ஈரோடு உள்ளது. இதன் கிழக்கில் கொடுமுடி 28 கி.மீ.; மேற்கில் பெருந்துறை 26 கி.மீ. தொலைவில் உள்ளன.  

## பேரூராட்சியின் அமைப்பு
11.78 ச.கி.மீ. பரப்பும், 15 பேரூராட்சி மன்ற உறுப்பினர்களையும், 68 தெருக்களையும் கொண்ட இப்பேரூராட்சி மொடக்குறிச்சி (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,076 வீடுகளும், 9,907 மக்கள்தொகையும் கொண்டது.  

## புகழ்பெற்றவர்கள்
- சுப்புலெட்சுமி ஜெகதீசன், 1977 மற்றும் 1996 ஆண்டுகளில் மொடக்குறிச்சி (சட்டமன்றத் தொகுதி)யில் போட்டியிட்டு வென்றவர். இவர் 1977 - 80 ஆம் ஆண்டுகளில் எம். ஜி. ஆர். அமைச்சரவையில் இடம் பெற்றார். பின்னர் தி.மு.க.வில் சேர்ந்து, 1989-இல் மு. கருணாநிதி அமைச்சரவையில் சமூகநலத்துறை அமைச்சராகப் பொறுப்பு வகித்தார்.

## ஆதாரங்கள்
# மோகனூர்



**மோகனூர்** (*Mohanur*) என்பது தமிழ்நாட்டின் நாமக்கல் மாவட்டம், மோகனூர் வட்டத்தில் இருக்கும் ஒரு நகராட்சி ஆகும். இங்கு **சேலம் கூட்டுறவு சர்க்கரை ஆலை** அமைந்துள்ளது. நாமக்கல் கவிஞர் இராமலிங்கம் பிள்ளை இங்கு பிறந்தார். மோகனூர் சோழ மண்டலத்தின் மேற்கு எல்லையாகவும், சோழ மண்டலத்தின் முகம் போன்றும் அமைந்திருப்பதால் இந்த ஊர் வரலாற்று காலத்தில் *முகவனூர்* என்றழைக்கப்பட்டது.  

## அமைவிடம்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 143&nbsp;மீட்டர் (469&nbsp;அடி) உயரத்தில் இருக்கின்றது.  

மோகனூர் பேரூராட்சிக்கு வடக்கில் நாமக்கல் 19 கி.மீ. தொலைவிலும்; கிழக்கில் காட்டுப்புத்தூர் 15 கி.மீ. தொலைவிலும் உள்ளது. கரூரிலிருந்து 13 கி.மீ தொலைவிலும் உள்ள மோகனூர் காவிரிக் கரையோரம் அமைந்துள்ளது.  

மோகனூரில் காவிரி ஆறானது வடக்கிலிருந்து தெற்கு நோக்கி பாய்கிறது. காவிரியின் மறு கரையில் வாங்கல் உள்ளது, சேலம் - நாமக்கல் - கரூர் இருப்புப்பாதை இவ்வூர் வழியாகச் செல்கிறது.  

## நிருவாகம்
பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது. இந்த ஊரானது நாமக்கல் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இந்த ஊரில் 3,890 வீடுகளும், 14,315 மக்கள்தொகையும் கொண்டது.  

## பள்ளிகள்
1. அரசினர் ஆண்கள் மேனிலை பள்ளி
1. அரசினர் பெண்கள் மேனிலை பள்ளி
1. சேலம் கூட்டுறவு சர்க்கரை ஆலை மெட்ரிகுலேஷன் பள்ளி
1. கலைமகள் மெட்ரிகுலேஷன் பள்ளி
1. சரோஜினி வித்யாலயா மெட்ரிகுலேஷன் பள்ளி
1. ராசி மெட்ரிகுலேஷன் பள்ளி
மற்றும் பஞ்ஜாயத்து துவக்கப்பள்ளிகளும் சில உள்ளன  

## மருத்துவமனைகள்
1. கேஜே மருத்துவமனை
1. தனராசா மருத்துவமனை
1. மலர் மருத்துவமனை
1. தங்கம் மருத்துவமனை
1. காந்தமலை மருத்துவமனை
1. குமரன் மருத்துவமனை
1. சர்க்கரை ஆலை மருத்துவமனை
1. பழனி (கருணாநிதி) மருத்துவமனை

## திரையரங்குகள்
1. பாலசுப்பிரமணியா
1. அய்யனார் (இயங்காத நிலையில்)

## இதனையும் காண்க
- மோகனூர் வட்டம்

## ஆதாரங்கள்
# மூலக்கரைப்பட்டி


**மூலக்கரைப்பட்டி** (ஆங்கிலம்:**Moolakaraipatti**), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், நாங்குநேரி வட்டத்தில் இருக்கும் ஒரு பேரூராட்சி ஆகும்.  

## அமைவிடம்
திருநெல்வேலியிலிருந்து 28 கி.மீ. தொலைவிலும், நாங்குநேரியில்ருந்து 14 கி.மீ. தொலைவிலும் உள்ளது மூலக்கரைப்பட்டி பேரூராட்சி.  

## பேரூராட்சியின் அமைப்பு
34 ச.கி.மீ. பரப்பும், 15 வார்டுகளும் கொண்ட இப்பேரூராட்சி நாங்குநேரி (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,899 வீடுகளும், 11,112 மக்கள்தொகையும் கொண்டது.  

## ஆதாரங்கள்
# மூப்பேரிபாளையம்


**மூப்பேரிபாளையம்** (ஆங்கிலம்:Mopperipalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், சூலூர் வட்டத்தில் இருக்கும் ஒரு பேரூராட்சி ஆகும். இங்கு கல்வி நிறுவனங்கள், தொழிற்சாலைகள், விசைத்தறி தொழிற்சாலைகள அதிக அளவில் உள்ளது  

## அமைவிடம்
இப்பேரூராட்சி, கோயம்புத்தூரிலிருந்து 30 கி.மீ. தொலைவில் உள்ளது. இதனருகே 10 கி.மீ. தொலைவில் உள்ள சோமனூரில் தொடருந்து நிலையம் உள்ளது. இதனருகே அவிநாசி 18 கி.மீ.; சரவணம்பட்டி 17 கி.மீ.; அன்னூர் 11 கி.மீ.; சூலூர் 18 கி.மீ. தொலைவில் உள்ளன.  

## பேரூராட்சியின் அமைப்பு
15 ச.கி.மீ. பரப்பும், 15 வார்டுகளும், 71 தெருக்களும் கொண்ட இப்பேரூராட்சி, சூலூர் (சட்டமன்றத் தொகுதி)க்கும், கோயம்புத்தூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,094 வீடுகளும், 10,923 மக்கள்தொகையும் கொண்டது.
# முகாசிபிடாரியூர்


**முகாசிப்பிடாரியூர்** (*Mukasipidariyur*) என்பது தமிழ்நாட்டின் ஈரோடு மாவட்டத்தில் இருக்கும் ஒரு பேரூராட்சி ஆகும்.  

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  

## அமைவிடம்
இந்த ஊரானது மாவட்ட தலைநகரான ஈரோட்டிலிருந்து 27 கிலோமீட்டர் தொலைவிலும், சென்னிமலையில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 416 கிலோமீட்டர் தொலைவிலும் உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,045 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். முகசிப்பிடாரியூர் மக்களின் சராசரி கல்வியறிவு 62% ஆகும், இதில் ஆண்களின் கல்வியறிவு 73%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியது. முகசிப்பிடாரியூர் மக்கள் தொகையில் 9% ஆறு வயதுக்குட்பட்டோர் ஆவார்கள்.